open-index/open-wikipedia-markdown huggingface dataset:
Venemaa maaväed

**Venemaa Föderatsiooni maaväed** (*Сухопутные войска Российской Федерации*) on Venemaa relvajõudude maaväe ülesandeid täitev väeliik.

## Koosseis
### Armeed
*  1. tankiarmee
* 2. ühendarmee
*  5. ühendarmee
*  6. ühendarmee
*  8. ühendarmee
*  20. ühendarmee
* 29. ühendarmee
*  35. ühendarmee
*  36. ühendarmee
*  41. ühendarmee
*  49. ühendarmee
*  58. ühendarmee

### Muud üksused
*  3. armeekorpus

### Maaväe  õhujõud
Venemaa relvajõududes kuuluvad maaväe õhujõud Venemaa õhu- ja kosmosevägede koosseisu, kuid on sõjaväeringkonna (rinde), armee ja korpuse juhatajate kontrolli all ja on mõeldud üksustele õhutoetuse andmiseks, eelkõige aga maismaal liikuvate objektide hävitamiseks eesliinil ja taktikalises sügavuses. Maaväe õhujõudude koosseisu kuuluvad maaväele allutatud kopteriüksused, mille varustuses on helikopterid Mi-24, Ka-50, Mi-17, Mi-26/6, Mi-8, Mi-2.

Armeeõhujõud täidavad lahingutegevuses järgmisi ülesandeid:
* Lahinguülesanded, Ründekopterid hävitavad tanke ja soomustatud sihtmärke, suurtükiväge, tankitõrje- ja tulevahendeid (õhutõrje) ning vastase elavjõudu eesliinist taktikalise sügavuseni; hävitavad vastase koptereid, mehitamata lennukeid ja õhu teel transporditavaid üksusi; sooritavad õhurünnakuid vastase dessandile ja diversioonigruppidele; kaitsevad oma ülesandeid täitvaid transpordikoptereid ja annavad dessandile õhutuletoetust. Manööverüksuste rünnakul kasutatakse koptereid peamiselt tiibadel, külgede kaitseks.
*Luureülesanded, mile käigus sooritavad maastiku kaitseomaduste ja pioneeriluuret, ilmastiku- ja eelkõige vastase luuret õhust, ülesandeks on ka lahinguruumi valve.
*Dessandi- ja transpordiülesanded, sooritab taktikalisi (kompanii-pataljoni) dessante ja dessandiks vajalikke tagalavedusid; transpordivad üksusi ja kergemat tehnikat üle saastunud ja raskesti läbitavate, tulekahjudest haaratud ja üleujutatud alade; transpordivad luure- ja eriüksuste gruppe; evakueerivad haavatuid, haigeid ning vaenlase tagalas ülesande lõpetanuid lahingüksusi.
*Eriülesannetel, juhivad tuleandmist ja teevad selles parandusi, halvavad ja häirivad vastast elektrooniliset; paigaldavad miine õhust; võimaldab sildade ehitamist ja veekogude ületamise tehnika paigaldamist; toetavad side- ja juhtimistegevust; sooritavad otsimis- ja päästeoperatsioone ning vajadusel teevad lahinguväljal suitsukatet.

## Vaata ka
* Venemaa maavägede sõjatehnika loend
* Venemaa merejalavägi
*Venemaa õhudessantväed

## Viited

## Välislingid
* 
* Venemaa brigaaadi tüüpsutriktuur 2009 Kaarel Kaas: "Muutuste ajajärk Venemaa armees", Kaitse Kodu, III 2012
Rūkas

**Rūkas** on küla (*mazciems*) Lätis Limbaži piirkonnas Viļķene vallas. Küla asub valla põhjaosas Arupīte jõe kaldal. Külas asub Rūkase bussipeatus.

Rūkases kasvav Jaunzemji vaher ümbermõõduga 3,9 meetrit on looduskaitse all.

Aastal 2007 oli külas 57 elanikku.

## Viited
Brīdaga

**Brīdaga** (vanasti ka **Brīdags**) on küla (*mazciems*) Lätis Limbaži piirkonnas Viļķene vallas. Küla asub valla kirdeosas Vitrupe jõe kaldal.

Aastal 1879 avas vennastekogudus Ķirbiži lähistel  palvemaja. Selle juurde rajati ka ühe hektari suurune kalmistu. Tänapäeval on palvemaja hoone kasutusel kalmistu kabelina, kalmistul asub ka Aderkaside suguvõsa rahula.

Brīdagas kasvavad nimetu pärn, Brīdaga kalmistu männid ja Ķirbiži vana kooli elupuu on looduskaitse all. Küla läbib Vitrupe oru kaitsealal.

Aastal 2006 oli külas 36 elanikku.

## Viited
Steven Gardiner

**Steven Gardiner** (sündinud 12. septembril 1995 Abacol) on Bahama jooksja, olümpiavõitja ja maailmameister.

Ta kuulus 2016. aasta suveolümpiamängudel Rio de Janeiros pronksmedali võitnud Bahama 4x400 meetri teatemeeskonda.

2017. aasta maailmameistrivõistlustel Londonis oli ta 400 meetri jooksus Wayde van Niekerki järel teine.

2019. aasta maailmameistrivõistlustel Dohas võitis ta Anthony Zambrano ja Fred Kerley ees kuldmedali Bahama rekordiga 43.48.

2020. aasta suveolümpiamängudel Tokyos tuli ta tulemusega 43.85 Zambrano ja Kirani Jamesi ees olümpiavõitjaks.

2022. aastal jooksis ta 300 meetri sisemaailmarekordi **31.56**.

## Isiklikud rekordid
;Väljas

;Sees

## Välislingid
*
Pärnaroheline

**Pärnaroheline** (prantsuse keeles *vert tilleul*) on kollaka varjundiga heleroheline värvitoon, mis meenutab pärna viljade või õisiku kandelehe värvust. Kasutatud eelkõige moe kontekstis tekstiilide värvuse kirjeldamiseks.

Värvinimetus *vert tilleul* esineb värvuse kirjeldamiseks 1868. aastal Prantsuse ajakirjas, mis tutvustab kaubamajas müüdavaid salle.

Värvinimetust "pärnaroheline" on kasutatud Eesti 1930. aastate moesõnavaras

Värvitoon sarnaneb laimirohelisega, prantsuse-inglise tõlgetes tõlgitakse sageli laimiroheliseks, sõnaraamatu vaste on salveiroheline.

## Pildid

20120815Tilia cordata4.jpg|Pärna viljad


## Variatsioonid
Ral Design Plus värvitoon 100 70 40 *Lindgrün* on väga soe kollakasroheline  .

Kunstitarvete tootja Cansoni Mi-Teintes' seeria pastellpaberi toon nr 100 on *tilleul* 'pärn', see on väga kahvatu heleroheline  .

DMC tikkimisniitide valikus on nr 165 *vert tilleul* peaaegu rohekaskollane  .

## Viited
NGC 3132

**NGC 3132** (ka **Caldwell 74** ja **Lõunaringi udu**) on hele ja laialdaselt uuritud planetaarudu, mis asub Purjede tähtkujus. See asub Maast umbes 2500 valgusaasta kaugusel.

NGC 3132 oli üks viiest taevakehast, mida vaatles oma esimeste fotode jaoks James Webbi kosmoseteleskoop. Planetaarudust tehtud pildid olid kosmoseteleskoobi ühed esimesed ametlikud teadusfotod ning need avaldati 11. juulil 2022.

## Viited
World Series

**World Series** on Põhja-Ameerika pesapalliliiga Major League Baseball (MLB) finaalseeria. Esimest korda toimus see võistlus 1903. aastal. Finaalseerias osalevad National League'i meister ja American League'i meister. World Series on toimunud igal aastal, välja arvatud 1904. aastal, kui National League'i meister New York Giants keeldus mängimast American League'i meistri Boston Americansiga, ning 1994. aastal seoses mängijate streigiga.

World Seriesi võitja saab auhinnaks Commissioner's Trophy. Mängijad, treenerid ja muud meeskonnaga seotud isikud saavad võidu eest mälestuseks World Seriesi sõrmuse. World Seriesi võitnud meeskond kutsutakse traditsiooniliselt Valgesse Maja USA presidendiga kohtuma.

2021. aasta seisuga on World Series toimunud 117 korral, millest 51 korral on võitnud National League'i meister ja 66 korral American League'i meister. Kõige enam on World Seriesil osalenud American League'i klubi New York Yankees, kes on osalenud 40 korral ja võitnud 27 korral, samuti rohkem kui ükski teine klubi. Kõige enam kordi on World Seriesi kaotanud Los Angeles Dodgers (kokku 14 korral). Võitute arvult on teisel kohal St. Louis Cardinals, kes on 11 võiduga kõige edukam National League'i meeskond.

Seattle Mariners on ainus praegune Major League Baseballi meeskond, mis pole kunagi World Seriesil osalenud. 2019. aastal võitis World Seriesi esimest korda Washington Nationals (endine Montreal Expos), mis võitis samal aastal ühtlasi esimest korda National League'i. San Diego Padres, Colorado Rockies, Texas Rangers, Tampa Bay Rays ja Milwaukee Brewers on World Seriesil küll osalenud, kuid pole seda kunagi võitnud.

## Tulemused

## Märkused

## Välislingid
* Tulemused baseball-reference.com lehel
Liga Mexicana de Béisbol

**Liga Mexicana de Béisbol** (**LMB**) on Mehhikos tegutsev pesapalli profiliiga. 1925. aastal loodud Mehhiko liiga on riigi vanim elukutseliste spordiliiga.

Liigasse kuulub 18 klubi, mis jagunevad põhja- ja lõunadivisjoni vahel.

Liiga meister selgub finaalseerias Serie del Rey. Enim korda on meistritiitli võitnud Diablos Rojos del México (kokku 16 korda, viimati 2014. aastal). Samuti Diablos Rojos del México enim kordi finaalseerias mänginud klubi (33 korda). Valitsev meister on Toros de Tijuana, kest tuli 2021. aastal meistriks juba teist korda.

## Klubid
;Põhjadivisjon
* Acereros de Monclova (kodulinn Monclova) (asutatud 1974)
* Algodoneros de Unión Laguna (Torreón) (1940)
* Generales de Durango (Durango) (2016)
* Mariachis de Guadalajara (Guadalajara) (2021)
* Rieleros de Aguascalientes (Aguascalientes) (1975)
* Saraperos de Saltillo (Saltillo) (1970)
* Sultanes de Monterrey (Monterrey) (1939)
* Tecolotes de los Dos Laredos (Nuevo Laredo) (1940)
* Toros de Tijuana (Tijuana) (2004)

;Lõunadivisjon
* Bravos de León (León) (1978)
* Diablos Rojos del México (México) (1940)
* El Águila de Veracruz (Veracruz) (1903)
* Guerreros de Oaxaca (Oaxaca de Juárez) (1996)
* Leones de Yucatán (Mérida) (1954)
* Olmecas de Tabasco (Villahermosa) (1975)
* Pericos de Puebla (Puebla) (1938)
* Piratas de Campeche (Campeche) (1980)
* Tigres de Quintana Roo (Cancún) (1955)

## Välislingid
* Koduleht
KBO League

**KBO League** (korea keeles KBO 리그) on Lõuna-Koreas tegutsev pesapalli profiliiga.

Liiga loodi 1982. aastal ja algselt kuulus sinna kuus klubi. Praegu kuulub liigasse kümme klubi, millest viis on liiga asutajaklubid. Kümnest klubist üheksa on saanud nime klubi omava ettevõtte või ärikonglomeraadi järgi.

Liigahooaeg koosneb põhihooajast ja väljalangemismängudest. Põhihooaeg koosneb 144 mängust. Kõik meeskonnad peavad omavahel 16 kohtumist. Põhihooaja võitjaklubi pääseb kohe finaalseeriasse Korean Series. Finaalseeria teise osaleja selgitavad välja põhihooaja paremuselt neli järgmist klubi: põhihooajal neljanda ja viienda koha saanud klubid osalevad *wild Card*i mängul, edasipääseja läheb vastamisi põhihooaja kolmanda klubiga ja seejärel selle kohtumise võitja põhihooaja teise klubiga. Finaalseeria peetakse nelja võiduni, *wild Card*i mäng kahe võiduni ja teised väljalangemismängud kolme võiduni. Alates 2001. aastast ei ole põhihooaja võitja võitnud finaalseeriat vaid kolmel korral.

Liiga edukaim klubi on Kia Tigers, mis on võitnud finaalseeria kokku 11 korral. Kokku on finaalseeria võitnud kümme klubi. Seni viimane meister pärineb 2021. aastast, kui KT Wiz tuli esimest korda finaalseeria võitjaks, alistades Doosan Bears. Praegustest klubidest on Kiwoom Heroes ainus, mis ei ole kordagi finaalseeriat võitnud.

KBO League on Lõuna-Korea kõige populaarsem spordiliiga. 2017. aastal külastas põhihooaja mänge üle 8,4 miljoni fänni.

## Klubid

* Doosan Bears (kodulinn Soul) – liitunud 1982
* Hanwha Eagles (Daejeon) – 1986
* Kia Tigers (Gwangju) – 1982
* Kiwoom Heroes (Soul) – 2008
* KT Wiz (Suwon) – 2015

* LG Twins (Soul) – 1982
* Lotte Giants (Busan) – 1982
* NC Dinos (Changwon) – 2013
* Samsung Lions (Daegu) – 1982
* SSG Landers (Incheon) – 2000

;Endised klubid
* Hyundai Unicorns (Suwon) – 1982–2008
* Ssangbangwool Raiders	(Jeonju) – 1991–1999

## Meistrivõitude arv
* Kia Tigers (11)
* Samsung Lions (8)
* Doosan Bears (6)
* SSG Landers (4)
* *Hyundai Unicorns* (4)
* LG Twins (2)
* Lotte Giants (2)
* Hanwha Eagles (1)
* NC Dinos (1)
* KT Wiz (1)

## Välislingid
* Ametlik koduleht (*inglise keeles*)
Spitball

***Spitball*** on pesapallis keelatud visketehnika, kus pesapalli pall määritakse enne viskamist kokku sülje, vaseliini või mõne muu ainega ning mille tulemusena muutub palli tuuletakistus ja raskuskese. Selle tõttu võib pall õhus ettearvamatult lendama hakata ning lööjal muutub palli tabamine raskemaks.

*Spitball*i kasutamine hakkas Põhja-Ameerikas pesapalliliigas Major League Baseball (MLB) levima 1900. aastatel. Pallijad võisid palli kokku määrida ka närimistubaka sülje või mudaga, tänu millele võis pall halva valgustuse staadionil lööja jaoks muutuda peaaegu nähtamatuks. Sel põhjusel hukkus 1920. aastal Cleveland Indiansi pesapallur Ray Chapman, keda tabas pähe New York Yankeesi mängija Carl Maysi visatud pall. Chapman suri saadud vigastuse tõttu mõni aeg hiljem ning on siiani ainus MLB mängija, kes on pesapalliväljakul saadud vigastuse tõttu surnud.

1920. aasta hooaja järel keelati MLB-s *spitball*i kasutamise, kuid mitmete mängijate jaoks oli see olnud võtmetehnikaks. Selle tõttu kehtestas liiga erandi 17 mängijale, kel lubati *spitball*i-tehnikat edasi praktiseerida. Viimasena kasutas seda tehnikas legaalselt 1934. aastal Burleigh Grimes. Siiski on teada, et *spitball*i kasutati illegaalselt ka hiljem (vaseliin peideti näiteks nokkmütsi sisse või püksisäärde).

## Viited
Minangkabau keel

**Minangkabau keel** (minangkabau keeles *Baso Minang(kabau)*, pegoni kirjas بَاسُوْ مِيْنڠكَابَاوْ; indoneesia keeles *Bahasa Minangkabau*; malai keeles *Bahasa Minangkabau* või *Bahasa Minang*, jawi kirjas بَهَاسَ مِينَاڠكَابَاوْ) on austroneesia keel, mida räägivad minangkabaud peamiselt Lääne-Sumatral, Lääne-Riaus, Kabupaten Aceh Selatanis, Bengkulu põhjaosas ja Jambis. Lisaks räägivad seda mujale Indoneesia linnadesse sisse rännanud minangkabaud. Minangkabau keel on *lingua franca* ka Põhja-Sumatra läänerannikul ning osaliselt Acehis, kus seda tuntakse nime *Aneuk Jamee* all.

Et minangkabau ja malai keel on väga sarnased, on nende eristamine vastuoluline. Ühed uurijad minangkabau keelt on malai keele murre, teised malai keele (malai keelte) sugulaskeeleks.

Mingangkabau keel on üks vähestest keeltest, kus ei ole pöördeid ega grammatilisi subjekti-objekti erisusi.

## Levik
Minangkabau keel on Lääne-Sumatra minangkabaude emakeel ning seda räägib ligi 5,5 miljonit inimest. Lisaks Lääne-Sumatrale on keel levinud ka Riau lääneosas, Kabupaten Aceh Selatanis, Põhja-Bengkulus ja Jambis. Keel on *lingua franca* ka Põhja-Sumatra läänerannikul. Mõnedes Acehi osades nimetatakse minangkabau keelt "Aneuk Jameeks".

Lisaks Indoneesiale räägitakse minangkabau keelt ka Malaisias, kus on Sumatra minangkabaukeelsetest osadest tulnud sisserändajaid. Paljud sisserändajatest asusid elama tänapäeva Negeri Sembilani osariiki, kus nende minangkabau keel arenes Negeri Sembilani malai keeleks, mis on nüüdseks lähemalt seotud malai keelega. Hiljem sisserännanuid tuntakse "miangidena".

## Murded
Minangkabau keelel on palju murdeis, mis võivad vahel võivad erineda naaberkülade lõikeski (nt kui kahe küla vahel on jõgi). Eristatakse rao mapat tungguli, muaro sungai lolo, payakumbuhi, pangkalan-lubuk alai, agam-tanah datari, pancungsoali, kotobaru, sungai bendung airi ja karanganyari murretd. Argisuhtluses räägivad erinevate piirkondade minangkabaud omavahel agam-tanah datari (ka baso padagi või baso urang awaki murre; *meie [rahva] keel*) murdes, millest on sisuliselt saanud keele standardmurre.

## Näited
### Laused

### Arvud

## Vaata ka
* Minangkabaud
* Minangkabaud välismaal
* Minangkabaukeelne Vikipeedia

## Viited

## Kirjandus
* Nurlela Adnan, Ermitati, Rosnida M. Nur, Pusat Bahasa (Indonesia), Balai Pustaka (Persero), PT. 2001 - ''Indonesian-Minangkabau dictionary'' (''Kamus bahasa Indonesia-Minangkabau''), 841 pages.
*Marjusman Maksan, Yulina Kasim, Tamsin Medan, Syamsir Arifin, Basri, A. Razak Sikumbang, 1984, *Geografi Dialek Bahasa Minangbakau*, Jakarta, Pusat Pembinaan Dan Pengembangan Bahasa Departemen Pendidikan Dan Kebudayaan, 1984.
* *Tata Bahasa Minangkabau*, Gerard Moussay (original title *La Langue Minangkabau*, translated from French by Rahayu S. Hidayat), .

## Välislingid
* Rosetta Project: Minangkabau Swadesh List
Irma Miranda

**Irma Cristina Miranda Valenzuela** (sündinud 15. august 1996) on Mehhiko modell ja iluduskuninganna, missivõistluse Miss Universum Mehhiko 2022 võitja.

## Iludusvõistlus
*Nuestra Belleza Mexico 2016 (2. koht)
*Mexicana Universal 2022 (Võitja)
*Miss Universum 2022

## Viited

## Välislingid
* Irma Miranda - Instagram
Lenin (täpsustus)

**[[Vladimir Lenin]]i** järgi on nime **Lenin** kandnud:
* Lenin (jäämurdja), maailma esimene aatomijäämurdja
* Lenin (jäämurdja 1916), jäämurdja
* Lenin (1987), jõelaev
* Lenin (reisilaev 1909), reisi- ja kaubalaev

* Lenin (Valgevene), agrolinnake Valgevenes
* Lenini mäetipp, mägi Taga-Alai ahelikus

## Vaata ka
* Leningrad (täpsustus)
* Leninsk
Hansle Parchment

**Hansle Parchment** (sündinud 17. juunil 1990 Port Morantis) on Jamaica kergejõustiklane, 110 m tõkkejooksu olümpiavõitja.

Ta õppis Lääne-India ülikoolis ning võitis 2011. aasta suveuniversiaadil Shenzhenis 110 meetri tõkkejooksus kuldmedali.

2012. aastal pääses ta Jamaica olümpiakoondisse ning võitis Londoni olümpiamängudel pronksmedali ameeriklaste Aries Merritti ja Jason Richardsoni järel. 

2015. aasta maailmameistrivõistlustel Pekingis oli ta tulemusega 13.03 Sergei Šubenkovi järel teine.

2018. aastal võitis ta 110 meetri tõkkejooksu 2018. aasta Rahvaste Ühenduse mängudel Gold Coastis.

2020. aasta suveolümpiamängudel Tōkyōs tuli Parchment Grant Holloway ja Ronald Levy ees olümpiavõitjaks ajaga 13.04.

2023. aasta maailmameistrivõistlustel Budapestis võitis ta 110 meetri tõkkejooksus pärast kaheksat aastat taas hõbemedali.

2024. aasta suveolümpiamängudel Pariisis oli Parchment finaalis ajaga 13,39 viimane, kaheksas.

## Isiklikud rekordid

Allikas: World Athletics

## Viited

## Välislingid
*
Nikolski rajoon

**Nikolski rajoon** on 2. järgu haldusüksus (rajoon) Venemaal Vologda oblasti idaosas. Selle keskuseks on Nikolski linn. Piirneb lõunas Kostroma oblastiga.

Rajoon jaguneb halduslikult 7 kohalikuks omavalitsuseks, millest üks on linn. Rajoonis on 215 asulat.

Rajoon moodustati 1924. aastal.

1989. aastal oli rajooni elanike arv 31 437.

## Välislingid

*http://www.nikolskreg.ru/
Robert Suokas

**Robert Suokas** (23. detsember 1933 Karjala ANSV – 28. märts 2014 Pärnu) oli eesti poksija. 

Nooruses elas Jaroslavli ja Pärnu lastekodudes. Hakkas harrastama poksi 1945. aastal Pärnu Spartakis Hugo Soasepa juhendamisel ning jätkas 1950. aastal Tallinna Spartakis Evald Seepere õpilasena. Pärast sõjaväeteenistust naasis Pärnusse ja poksis sealses Kalevis. Ta pidas kokku 297 kohtumist ja võitis neist 264.

Ta oli kokku kahekordne Eesti NSV meister, 1950. aastal kärbeskaalus (kuni 51 kg) ja 1959. aastal sulgkaalus (kuni 57 kg).

Ta võistles kergekaalus (kuni 60 kg) 1959. aastal Eesti NSV – Soome sõpruskohtumistel poksis ning kaotas oma kohtumise. Kuulus aastatel 1951–1960 Eesti NSV koondisse (v.a sõjaväeteenistuse ajal).

Tuli kaks korda Spartaki üleliiduliseks meistriks, sai NSV Liidu sõjaväe meistrivõistlustel (teadmata kaalukategoorias) 4. koha.

## Tunnustus
*1959 NSV Liidu meistersportlane

## Isiklikku
Tema äi oli poksija Richard Jan.

## Kirjandus
*Rein Pajur. "Poksi lugu". Tallinn 2018. Lk 460–461

## Välislingid
*
*Robert Suokase sporditulemusi
*"foto poksikohtumine H. Loskit - R.Suokas 1953". Eesti Spordi- ja Olümpiamuuseum, ESM F 1030:9/album
*"Spartaki poksija Robert Suokas". 1954. Eesti Spordi- ja Olümpiamuuseum, ESM F 292:128/A 5299
SMW Group

**AS SMW Group** on Läti rahvusvaheline auto- ja kosmosetööstuse ettevõte, mille peakontor asub Riias. See on üks suurimaid autoosade tootjaid Lätis. 

AS SMW Group esindused asuvad USA-s ja Lätis. Kuni 2004. aastani oli selle tütarettevõte SMW Engineering seotud Solikamsk Magnesium Worksiga, mis on maailma vanim magneesiumi sulatus- ja uurimiskeskus (primaarse magneesiumi ja sulamite, titaanvahu ja haruldaste muldmetallide derivaatide tootja). Ettevõtte insenertehniline osa eraldati 2004. aastal ja alustas oma tegevuse kolimist Euroopasse. 

## Ettevõtte struktuur
Kontserni emaettevõttel AS SMW Group on tütarettevõtted:
* SMW Wheels
* SMW Aerospace

## Viited


## Välislingid
Koduleht
Edvin ja Lembe Hiedeli nimeline toimetajaauhind

**[[Edvin Hiedel|Edvin]] ja [[Lembe Hiedel|Lembe Hiedeli]] nimeline keeletoimetajaauhind** on alates 2015. aastast Eesti Kirjanike Liidu ja Eesti Keeletoimetajate Liidu eraldatav tunnustus, mille eesmärk on tõsta esile ja väärtustada keeletoimetajate panust ja tööd ilukirjanduslike ja/või mõttelooalaste teoste juures. Auhind antakse pikaajalise, viljaka ja tähelepanuväärse toimetamistöö eest.

Auhinna suurus on 2000 eurot ja seda rahastab Eesti Kultuurkapitali kirjanduse sihtkapital.

## Laureaadid

* 2015 Maiga Varik
* 2016 Triin Kaalep
* 2017 Anu Saluäär
* 2018 Linda Targo
* 2019 Asta Põldmäe
* 2020 Kajar Pruul
* 2021 Mart Orav
* 2022 Krista Mõisnik
* 2023 Terje Kuusik
* 2024 Siiri Ombler
* 2025 Katrin Kern

## Viited
Kitsarööpmeline soomusrong nr. 5

**Kitsarööpmeline soomusrong nr. 5** oli Eesti Rahvaväe ja Kaitseväe relvastuses olnud kitsarööpmeline soomusrong Eesti Vabadussõjas.

## Soomusrongi juhid
*16. august – 1920, alamleitnant Juhan Paal, KRSR nr 5 ülema kt

## Vaata ka
*Kitsarööpmeline raudtee Eestis
Serenaad

**Serenaad** (itaalia keeles *serenata*) on tervituseks, ülistuseks või armuavalduseks lauto, mandoliini või kitarri saatel esitatav laul. Serenaadid on üldiselt rahulikud ja kerged palad. Sõna on pärit itaaliakeelsest sõnast "*sereno*" (selge, pilvitu või helge, muretu) ning on rahvaetümoloogiliselt ühendatud sõnaga "*sera*" (õhtu).

## Vaata ka
* Nokturn

## Viited

## Kirjandus
* *The New Harvard Dictionary of Music*, ed. Don Randel. Cambridge, Massachusetts, Harvard University Press, 1986. ISBN 0-674-61525-5
* Articles "Wolfgang Amadeus Mozart", "Serenade," "Serenata," in *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Miljonilinn

**Miljonilinn** on suurlinn, kus elab üle miljoni inimese.

Maailmas on umbes 500 miljonilinna.

## Miljonilinnad
*Märkus: Antud nimekiri ei ole täielik.*
### Aafrika

### Aasia
#### Ida-Aasia

#### Lõuna-Aasia

#### Kagu-Aasia

#### Lääne- ja Kesk-Aasia

### Venemaa

### Euroopa

### Põhja-Ameerika

### Lõuna-Ameerika

### Austraalia ja Okeaania

## Välislingid
* World City Populations 2022
Tartu kaitsepataljon

**Tartu kaitsepataljon** oli Eesti Rahvaväe ja Kaitseväe väeosa Eesti Vabadussõjas.

29. detsembril 1918 nimetati Tartu vabatahtlike pataljoni ülemaks alamleitnant Karl August Einbund; ja 30. detsembril algas Viljandis pataljoni formeerimine ning korrastamine.
Tartu kaitsepataljoni, mitteametlik nimetus *Tartu vabatahtlike pataljon*, formeerimine algas 8. jaanuaril 1919. aastal Viljandis Tartu linna Kaitseliidu kooliõpilaste roodu põhjal. 1. roodu moodustasid treffneristid alamkapten Oskar Elleri, 2. roodu Tartu Kommertskooli õpilased leitnant M. Libese juhatusel. 

alamkapten Oskar Elleri juhatusel osales osa Tartu kooliõpilastest Tartu vabatahtlike pataljoniga 1919. aasta 6. jaanuaril Kärstna mõisa vabastamisel. 13. jaanuaril liikus kogu pataljon Viljandist põhjapoolt Võrtsjärve Vaiblasse, et osaleda Tartu vabastamisel. Tartu vabatahtlike kooliõpilaste pataljon liikus üle Rannu-Valguta-Rõngu, ülesandega välja jõuda punaste seljataha, Palupera (Pritsu) raudteejaama juurde. Teel vabastati Rannu, Valguta ja Rõngu, mille käigus kaotas pataljon langenutena vabatahtlikud O. Ahase, J. Pritsi, E. Nieländeri, veltveebel B. Kofkini, velsker Viili ja varahoidja Reimani ja jõuti peaaegu välja Palupera jaamani. Palupera jaama suunas toimuva liikumise likvideerimiseks läkitas punavägede juhatus Valgast kohale abijõude, peamiselt läti kommunistlikke kütte, kelle survel pataljon oli sunnitud tagasi tõmbuma Valgutasse.

Jaanuari teisel poolel liideti pataljoniga eelnevalt Tallinnas moodustatud Tartu kaitserood, mis koosnes Tartu sõjapõgenikest. 

Jätkates edasiliikumist Tõrva-Hummuli-Roopa suunal Valga poole, vabastas pataljon leitnant Karl August Einbund 30. jaanuaril Hummuli mõisa ja 1. veebruaril jõudsid vabatahtlike kooliõpilaste pataljon Valgasse. 3. veebruaril saadeti pataljon Lõunarindede ajutise juhataja Martin Wetzeri käsul Tartusse.

Pataljon saadeti taas Lõunarindele veebruari lõpus.

Mais 1919. aastal liideti pataljon 8. Jalaväepolku, kui 1. mail 1919. aastal moodustati, Tallinna 1. kaitsepataljoni ja Tartu kaitsepataljoni liitmisel 8. jalaväepolk. 

## Juhtkond ja koosseis
*14. jaanuar 1919 – 12. mai 1919, alamkapten Oskar Eller, Tartu kaitsepataljoni ülem.
## Mälestuse jäädvustamine
Tartu kaitsepataljoni ülemat Oskar Ellerit on kujutatud Albert Kivikase vabatahtlike vanemate klasside kooliõpilaste tegevust Vabadussõjas kujutavas romaanis "Nimed marmortahvlil". Raamatus on kujutatud nimetut pataljoniülemat ja tema asetäitjat. 

Samanimelises filmis "Nimed marmortahvlil" mängis pataljoniülemat Martin Veinmann, kompaniiülemat Jaan Tätte.
## Viited
Viljandi kaitsepataljon

**Viljandi kaitsepataljon** oli Eesti Rahvaväe ja Kaitseväe väeosa Eesti Vabadussõjas.

Viljandi kaitsepataljoni moodustati 25. detsembril 1918. aastal Viljandis nimetuse all Viljandi vabatahtlike pataljon aga kuna vabatahtlike oli vähe, siis asuti pataljoni kohe täiendama valikuliselt mobiliseeritutega.

4. mail 1919. aastal nimetati kaitsepataljon ümber Sakala partisanide pataljoniks ja alates 25. detsembrist 1919 . aastal formeeriti ümber Sakala partisanide polguks.

## Juhtkond ja koosseis
*25. jaanuar 1919 – 4. mai 1919, alamkapten Otto Oidermann, Viljandi kaitsepataljoni ülem
*4. mai 1919 – 24. detsember 1919, alamkapten Otto Oidermann, Sakala Partisanide pataljoni ülem
## Viited
Reginald Jürgens

**Reginald Jürgens** (23. märts 1928 Tallinn – 6. oktoober 2006) oli eesti poksija.

Poksis aastatel 1945–1953 Tallinna Spartakis Evald Seepere õpilasena ja Tallinna Kalevis.

Ta oli Eesti NSV meister 1949. aastal keskkaalus (kuni 73&nbsp;kg). Ta sai aastatel 1947–1951 veel neli medalit keskkaalus (kuni 73 ja 75&nbsp;kg) ning poolraskekaalus (kuni 80&nbsp;kg).

## Isiklikku
Tema õe Alide abikaasa oli poksija Evald Seepere.

## Kirjandus
*Rein Pajur. "Poksi lugu". Tallinn 2018. Lk 422

## Välislingid
*Reginald Jürgensi sporditulemusi
*Rühmafoto. Eesti Spordi- ja Olümpiamuuseum, ESM F 1001:22/A18858
*Haud Tallinna Rahumäe kalmistul
Peipsi rannakaitsepataljon

**Peipsi rannakaitsepataljon** oli Eesti Rahvaväe ja Kaitseväe väeosa Eesti Vabadussõjas.

1919. aasta veebruaris asusid Peipsi rannakaitsepataljoni roodud kaitsel Mustveest Räpinani: 4. rood valvas kallast Mustvee rajoonis, 3. rood Kodavere ümbruses, 2. rood Mehikoorma rajoonis, 1. rood Räpina juures, 5. rood asus reservis Rasinas. Pataljonis oli veebruari lõpus kokku umbes 700 meest, 15. märtsiks tõusis pataljoni isikkoosseis 925 meheni ja 15. aprilliks 1188 inimeseni.

## Juhtkond ja koosseis
*3. veebruar 1919 – 22. september 1919, leitnant Hans Pedak, Peipsi rannakaitsepataljoni ülem

## Viited
Detroit Lions

**Detroit Lions** on Ameerika jalgpalli liiga National Football League (NFL) klubi, mis tegutseb USA Michigani osariigis Detroitis. See mängib National Football Conference'i (NFC) Põhjadivisjonis.

Klubi asutati 1928. aastal Ohio osariigis Portsmouthis ja see kandis nime **Portsmouth Spartans**. 1930. aastal hakkas klubi mängima NFL-is. Vaatamata sellele, et liigas oldi oma esimestel aastatel edukad, ei suutnud Spartans Portsmouthi püsima jääda; Portsmouth oli sel ajal teine väikseim linn, kus NFL-i klubi baseerus. 1932. aastal osales Spartans NFL-i ajaloo esimeses väljalangemismängus, kus kaotati Chicago Bearsile tulemusega 0:9. 1934. aastal kolis klubi Detroiti, saades seejärel endale oma praeguse nime. Esimesel hooajal Detroitis pandi alus siiani püsivale klubi traditsioonile pidada iga aasta mäng tänupüha päeval (ainult Teise maailmasõja ei korraldatud tänupüha päeval mänge). 1935. aastal tuli Lions Dutch Clarki juhtimisel esimest korda klubi ajaloos NFL-i meistriks.

Lions on tulnud NFL-i meistriks neli korda, viimati 1957. aastal – Lionist on NFL-is meistritiitlita kauem olnud ainult Arizona Cardinals, mis viimati võidutses 1947. aastal. Lions on üks neljast praegusest NFL-i klubist ja ainus NFC-i klubi, mis ei ole kunagi Super Bowlile jõudnud. Lisaks on Lions ainus Super Bowlile mitte jõudnud klubi, mis on olnud pidevas tegevuses Super Bowli loomist saadik.

Alates 2002. aastast on klubi kodustaadion olnud Ford Field. Enne seda oli kodustaadioniks aastatel 1975–2001 Pontiac Silverdome.

## Saavutused
*NFL-i meister (4):
**1935, 1952, 1953, 1957
*Konverentsi võitja (4):
**National Conference: 1952
**Western Conference: 1953, 1954, 1957
*Divisjoni võitja (4):
**NFL-i Läänedivisjon: 1935
**National Football Conference'i Keskdivisjon: 1983, 1991, 1993

## Viited

## Välislingid
* Ametlik koduleht
* Detroit Lions pro-football-reference.com lehel
Līcīši

**Līcīši** on küla (*mazciems*) Lätis Limbaži piirkonnas Katvari vallas. 

Küla asub valla lõunaosas. Asulasse jääb osaliselt endise Katvari mõisa hoonetekompleks. Külast idas voolab Brasla jõgi.

Külas kasvav kuusk on looduskaitse all.

Aastal 2007 oli külas 30 elanikku.

## Viited
Narva kaitsepataljon

**Narva kaitsepataljon** oli Eesti Rahvaväe ja Kaitseväe väeosa Eesti Vabadussõjas.

Narva kaitsepataljon moodustati 1. veebruaril 1919. aastal Narvas ja koosnes kaitseliitlastest ning tegeles garnisoniteenistusega ning hiljem ka piirivalveülesannetes. 

Narva kaitsepataljon nimetati 29. september 1919 ümber Viru piirivalvepataljoniks ja 5. november 1919 nimetati seejärel ümber 1. piirivalvepataljoniks ja 1920. aastal Piirivalve Valitsuse 1. Piiriküti Pataljoniks.
## Juhtkond ja koosseis
*12. aprill 1919 – 17. august 1919, alamleitnant Anton Budzus Narva kaitsepataljoni ülem
*5. november 1919 – 22. detsember 1919, alamleitnant Anton Budzus, 1. piirikütipataljoni ülem

## Viited
Boris Kivi

**Boris Kivi** (31. detsember 1914 Kärneri, Pöide kihelkond – 8. oktoober 2006) oli eesti koolijuht ja õpetaja.

Ta lõpetas Tornimäe algkooli ja Läänemaa Õpetajate Seminari ning tegi Tallinna Pedagoogiumi juures läbi kooliõpetajate kursused.

1935. aastal asus ta tööle õpetajana Kärla koolis. Seejärel töötas õpetajana Randvere, Mändjala ja Haamse koolis. Teises maailmasõjas osales ta Eesti laskurkorpuse ohvitserina (nooremleitnant). 

Aastatel 1951–1963 oli Boris Kivi Leisi Keskkooli direktor ja alates 1963. aastast kuni pensionile jäämiseni Kingissepa Keskkooli direktor. 

1966. aastal lõpetas Boris Kivi Tartu Riikliku Ülikooli eesti keele ja kirjanduse alal.

## Tunnustus
* 1972 Eesti NSV teeneline õpetaja
* 1997 Saare maavalitsuse teeneteplaat
* 1999 Valgetähe V klassi teenetemärk
* 2001 Kuressaare linna teenetemärk

## Isiklikku
Ta sündis koolmeistri perekonnas. Tema isa Anton Kivi oli Tornimäe kooli õpetaja ja direktor. Õpetaja ja koolidirektor oli ka vanem vend Aleksander Kivi. Boris Kivi õde Marta Kivi oli samuti Tornimäe kooli direktor. Marta Kivi oli alates 10. detsembrist 2018 kuni 23. augustini 2020 vanim eestlane ja teadaolevalt kõigi aegade vanim saarlane.

## Viited
Chainsaw Man

**Chainsaw Man** (jaapani keeles チェンソーマン *Chensō Man*) on koomiksisari (manga), mille autor on Tatsuki Fujimoto. 

Sari hakkas ilmuma 2018. aastal Jaapani iganädalases koomiksiajakirjas Weekly Shōnen Jump ning sarja esimesse ossa kuuluvad koomiksid ilmusid kuni 2020. aasta detsembrini. Loo keskmeks on vaesunud, võlgades poiss Denji, kelles tärkab üleloomulik võime muuta oma käed ja pea mootorsaagideks. Ta kasutab seda, et teenida raha ning elada elu nagu tavaline inimene. Nüüdseks on sarja 97 peatükki kogutud kokku 11 köitesse.

2022. aasta 13. juulil ilmus 98. peatükk, millega ühes algas seeria teine osa. Jaapanis levitatakse seda Shueisha netiajakirjas Shōnen Jump+, väljaspool Jaapanit aga Shueisha ingliskeelsel veebilehel Manga Plus. 

Animatsioonistuudios MAPPA tehakse sarjast ka animeeritud teleseriaal (anime).

Ingliskeelse tõlke ametlik levitaja väljaspool Jaapanit on Viz Media, seda saab lugeda nii veebis kui ka pehmes köites raamatuna, kokku 13 on köidet.

## Viited

## Välislingid
* Teleseriaali treiler – YouTube
* Koomiksi esimese köite treiler – YouTube
* Koomiksi ametlik veebiväljaanne – Manga Plus (vaadatud 13.07.2022)
* Sarja Twitteri konto
Stirnas (Katvari vald)

**Stirnas** on küla (*mazciems*) Lätis Limbaži piirkonnas Katvari vallas. 

Küla asub valla lõunaosas. Asulasse jääb endise Ruhja-Riia raudtee Katvari raudteepeatus. See avati 23. novembril 1935 toonase Katvari valla vallamaja juures.

Stirnases asuv Katvari-Stirnase dendraarium on looduskaitse all. Kaitse all on ka külas kasvav pärn ümbermõõduga 3,5 meetrit ja dendraariumis kasvavad punased tammed ümbermõõtudega 1,99 meetrit ning 2,6 meetrit ning Sning Sauleskalni allee pärn.

Aastal 2007 oli külas 28 elanikku.

## Viited
Viekaži

**Viekaži**  (ka **Naglūži**) on küla (*mazciems*) Lätis Limbaži piirkonnas Katvari vallas. 

Küla asub valla edelaosas Limbaži linna piiril. Viekaži lõunapoolsem osa on ka Limbažiga ühendatud.

Külas kasvavad Rūnase tamm ja Rūnase hõbepajud on looduskaitseall.

Aastal 2007 oli külas 38 elanikku.

## Viited
Opaalroheline

**Opaalroheline** (prantsuse keeles *vert opaline*) on üks rohelistest värvitoonidest, kergelt piimjas pigem jahedatooniline säravroheline värvus.

Kasutatakse eelkõige moekunstis tekstiilide ja lõngade värvuse kirjeldamiseks, aga ka sisekujunduses.

Värvinimetus esineb Eesti 1930. aastate moesõnavaras.

## Pildid

Hydrophane opal (precious opal) dried out (Tertiary; Ethiopia) 1 (32671102646).jpg|Väärisopaal Etioopiast
"Thin Mint" 25ct Opal and Diamond Pendant.jpg|Ripats "Thin Mint" 25-karaadise opaali ja teemantidega
Opal ring 001.jpg|Opaaliga sõrmus


## Variatsioonid
Prantsuskeelse värvinimetuste portaal pourpre.com annab opaalrohelise (*vert opaline*) vasteks pigem jahedate heleroheliste toonivahemiku  .

RAL Classic värvikaardi toon 6026 *Opalgrün* on külm tumedapoolne roheline toon  , 6036 *Perlopalgrün* on selle metallisem ja veidi soojema tooniga variant  .

Pantone värvikaardi PQ-14-5718 *Opal* on külm särav heleroheline  , toon 12-5406 *Opal Blue* on vesirohelisega sarnanev väga kahvatu roheline  .

## Viited
Jomalas

**Jomalas** (ka **Baloži**) on küla (*mazciems*) Lätis Limbaži piirkonnas Katvari vallas. 

Küla asub valla põhjaosas.

Aastal 2007 oli külas 15 elanikku.

## Viited
Slavenes

**Slavenes** on küla (*mazciems*) Lätis Limbaži piirkonnas Umurga vallas Augstroze Suurjärve kaldal. Külas asub Pilskalnsi bussipeatus.

Küla kujunes endise Augstroze vasallilinnuse juurde, mis tänapäeval on varemetes. Muinsusmälestistest on riikliku kaitse all Augstroze keskaegne linnus.

Küla jääb Augstroze kaitsealale ja Põhja-Vidzeme biosfääri kaitsealale. Looduskaitse all on  kased ümbermõõtudega 3 ja 3,16 meetrit, nimetu tamm ning Neikensi tamm.

Aastal 2007 oli külas 10 elanikku.

## Viited
Timothy Cheruiyot

**Timothy Cheruiyot** (sündinud 20. novembril 1995 Bometis) on Keenia kergejõustiklane (keskmaajooksja).

Ta võitis 2017. aasta maailmameistrivõistlustel Londonis 1500 meetri jooksus kaasmaalase Elijah Manangoi järel hõbemedali. 2019. aasta maailmameistrivõistlustel Dohas tuli ta samal alal Taoufik Makhloufi ja Marcin Lewandowski ees maailmameistriks.

2020. aasta suveolümpiamängudel Tokyos võitis ta hõbeda norralase Jakob Ingebrigtseni järel.

Cheruiyot on neljakordne Teemantliiga võitja 1500 meetri jooksus (2017, 2018, 2019, 2021).

## Isiklikud rekordid

## Viited

## Välislingid
*
Detroit Tigers

**Detroit Tigers** pesapalliliiga Major League Baseballi (MLB) klubi, mis tegutseb USA-s Michigani osariigis Detroitis. See mängib American League'i Keskdivisjonis.

Klubi asutati 1894. aastal ja algselt mängis see Western League'is. 1901. aastal oli see American League'i üks asutajaklubisid. See on vanim siiani tegutsev American League'i klubi, mis on kogu oma tegevuse ajal baseerunud ühes linnas ja kandnud sama nime.

Detroit Tigers on võitnud World Seriesi kokku neljal korral (1935, 1945, 1968, 1984) ja American League'i üheteistkümnel korral (viimati 2012. aastal). Viimati osales Tigers World Seriesil 2012. aastal, kui kaotati San Francisco Giantsile. Aastatel 1969–1997 mängis Tigers American League'i Idadivisjonis, mis võideti kolmel hooajal. Alates 1998. aastast kuulutakse Keskdivisjoni, mis on võidetud neli korda (aastatel 2011–2014).

2003. aasta põhiturniiril saavutas Tigers vaid 43 võitu (26,5% kõikidest mängudest), mis oli liigas halvim tulemus pärast 1962. aastast.

Klubi ajaloo kuulsamad mängijad on olnud Ty Cobb, Hank Greenberg, Al Kaline ja Miguel Cabrera.

Alates 2000. aastast on Tigersi koduväljak olnud Comerica Park. Enne seda oli klubi koduväljak olnud Tiger Stadium, mis oli rajatud 1912. aastal.

## Saavutused
*World Seriesi võidud (4):
**1935, 1945, 1968, 1984
*American League'i võidud (11):
**1907, 1908, 1909, 1934, 1935, 1940, 1945, 1968, 1984, 2006, 2012
*Idadivisjoni võidud (3):
** 1972, 1984, 1987
*Keskdivisjoni võidud (4):
** 2011, 2012, 2013, 2014

## Välislingid
* Detroit Tigers MLB kodulehel
* Detroit Tigers. Baseball-reference.com
Detroiti pitsa

**Detroiti pitsa** on pitsasort, mille põhikoostisse kuuluvad Wisconsini juust ja tomatikaste. Detroiti pitsa on ristkülikukujuline ning paksu, krõbeda ja nätske põhjaga.

Traditsiooniliselt küpsetatakse pitsat autode õli kogumiseks või muuks tööstuslikuks otstarbeks mõeldud terasest plaatidel.

Detroiti pitsa arenes välja 20. sajandi keskel USA Michigani osariigis Detroitis ja see levis ülejäänud USA-sse 2010. aastatel. Detroiti pitsa on Detroiti toidukultuuri üks ikoone.

## Viited
Hawaii pitsa

**Hawaii pitsa** on pitsasort, mille põhikoostisse kuuluvad tomatikaste, sink, ananass ja juust.

Arvatavasti valmistas esimese Hawaii-nimelise pitsa 1962. aastal Kanadasse rännanud kreeklane Sam Panopoulos (1934–2017), kes pidas Ontario provintsis Chathamis restorani. Hawaii pitsat inspireerisid teda tegema restoranis pakutud Hiina toidud, kus sageli kasutati soolase ja magusa kombinatsiooni. Pitsa on saanud nimetuse Hawaii järgi, kus kasvatatakse suurel hulgal ananasse.

1999. aastal oli Hawaii pitsa Austraalias kõige populaarsem pitsasort, kus see moodustas kõikidest müüdud pitsadest 15%.

Kuigi Hawaii pitsa pärineb 1960. aastatest, siis valmistati juba 1950. aastatel Saksamaal Hawaii-stiilis röstsaia (*Toast-Hawaii*).

## Viited
Njuksenitsa rajoon

**Njuksenitsa rajoon** on 2. järgu haldusüksus (rajoon) Venemaal Vologda oblasti idaosas. Selle keskuseks on Njuksenitsa küla. Piirneb põhjas Arhangelski oblastiga.

Rajoon moodustab ühe kohaliku omavalitsuse üksuse, Njuksenitsa munitsipaalringkonna, ja jaguneb halduslikult 10 külanõukoguks. Rajoonis on 129 asulat.

Rajoon moodustati 1924. aastal.

2021. aastal oli rajoonis 8291 elanikku. 1989. aastal oli rajooni elanike arv 13 287.

## Välislingid

*http://www.nuksenitca.ru/
Salosaar

**Salosaar** (ka *Salusaar*) on asustamata saar Lämmijärves. Saar jääb Võrumaale Setomaa valla Beresje küla alale.
Jonathan Hogg

**Jonathan Lee Hogg** (sündinud 6. detsembril 1988 Middlesbrough's) on Inglismaa jalgpallur, kes mängib keskpoolkaitsjana Inglismaa esiliigaklubis Huddersfield Town.

Aastatel 1997–2002 kuulus ta Middlesbrough' noortesüsteemi. Seejärel liitus ta Aston Villaga. Aston Villa põhimeeskonnas debüteeris ta 19. augustil 2010 UEFA Euroopa Liiga kvalifikatsiooniringis Viini Rapidi vastu. Inglismaa kõrgliigas debüteeris ta sama aasta 13. novembril mängus Manchester Unitedi vastu. Hooaja 2009/10 keskel oli ta Aston Villast lühikest aega laenul Inglismaa tugevuselt neljanda liiga klubis Darlington. Hooaja 2010/11 teises pooles oli ta laenul Inglismaa esiliigaklubis Portsmouth.

2011. aasta augustis sõlmis ta kolmeaastase lepingu Inglismaa esiliigaklubiga Watford. Seal mängis ta kaks hooaega.

2013. aasta juulis siirdus ta Hudddersfield Towni. Aastatel 2017–2019 mängis ta Hudddersfield Towniga kaks hooaega Inglismaa kõrgliigas. 2021. aastal valiti Hogg Hudddersfield Towni aasta mängijaks.

## Viited
Ootus

**Ootus** on organismide üldine omadus olla valmis saabuvaiks muutusteks. 

Omadust on lähemalt uurinud Robert Rosen ja Mihai Nadin. 

Ootust on nimetatud ka eelheiastuseks.

## Vaata ka
*prognoos

## Viited
Tom Bradshaw

**Thomas William Bradshaw** (sündinud 27. juulil 1992 Shrewsburys) on Inglismaal sündinud Walesi jalgpallur, kes mängib ründajana Inglismaa esiliigaklubis Millwall.

Ta alustas klubikarjääri Walesi klubis Aberystwyth Town.

2009. aasta mais liitus ta Inglismaa tugevuselt neljanda liiga klubiga Shrewsbury Town.

2014. aasta juunis sõlmis ta kaheaastase lepingu Inglismaa tugevuselt kolmanda liiga League One'i klubiga Walsall. Ta mängis seal kaks hooaega ja lõi mõlemal hooajal League One'is 17 väravat.

2016. aasta juulis sõlmis ta kolmeaastase lepingu äsja Inglismaa esiliigasse tõusnud klubiga Barnsley. Hooajal 2016/17 lõi ta Inglismaa esiliigas kaheksa väravat. Hooajal 2017/18 oli Bradshaw Barnsley suurim väravakütt (12 väravat, millest üheksa liigas), kuid Barnsley langes esiliigast välja.

2018. aasta augustis läks Bradshaw Barnsleyst laenule Millwalli. 2019. aasta jaanuaris läks ta sinna püsivalt üle. Tegemist oli väidetavalt Millwalli läbi aegade suurima üleminekuga (enne seda oli Millwalli suurim ost Paul Goddard 1989. aastal 800 000 naelsterlingi eest).

Walesi jalgpallikoondises debüteeris Bradshaw 28. märtsil 2016 sõprusmängus Ukraina vastu.

## Viited
Benik Afobe

**Benik Tunani Afobe** (sündinud 12. veebruaril 1993 Londonis) on Kongo Demokraatliku Vabariigi päritolu Inglismaa jalgpallur, kes mängib ründajana Inglismaa esiliigaklubis Millwall.

2001. aastal liitus ta Londoni Arsenali noorteakadeemiaga. Ta mängis Arsenali noortevõistkondades ning võitis hooajal 2009/10 Premier Academy League'i, kuid Arsenali põhimeeskonnas ei mänginud ta kordagi. Aastatel 2010–2015 oli ta Arsenalist laenul teistes Inglismaa klubides: hooajal 2010/11 League One'i klubis Huddersfield Town, hooajal 2011/12 esiliigaklubis Reading, hooajal 2012/13 esiliigaklubides Bolton Wanderers ja Millwall, hooajal 2013/14 esiliigaklubis Sheffield Wednesday ning hooaja 2014/15 esimeses pooles League One'i klubis Milton Keynes Dons.

2015. aasta jaanuaris sõlmis ta kahe ja poole aasta pikkuse lepingu Inglismaa esiliigaklubiga Wolverhampton Wanderers. Hooaja 2014/15 teises pooles lõi Afobe Inglismaa esiliigas 21 mänguga 13 väravat.

2016. aasta jaanuaris sõlmis ta lepingu Inglismaa kõrgliigaklubiga Bournemouth. Üleminekusumma oli väidetavalt 10 miljonit naelsterlingit, mis tegi Afobe Bournemouthi läbi aegade kallimaks ostuks. Esimese värava Inglismaa kõrgliigas lõi ta 16. jaanuaril 2016 mängus Norwich City vastu. Hooajal 2015/16 lõi Afobe Inglismaa kõrgliigas neli väravat. Hooajal 2016/17 jäi tema arvele kuus väravat. 2018. aasta veebruaris naasis Afobe hooaja lõpuni laenule Wolverhampton Wanderersi.

2018. aasta juunis sõlmis ta Wolverhampton Wanderersiga püsiva lepingu, kuid läks samal kuul laenule Inglismaa esiliigaklubisse Stoke City, kuhu läks 12 miljoni naelsterlingi eest 2019. aasta jaanuaris püsivalt üle. Hooajal 2018/19 lõi Afobe Inglismaa esiliigas kaheksa väravat. Hooajal 2019/20 oli ta Stoke Cityst laenul Inglismaa esiliigaklubis Bristol City ja hooajal 2020/21 Türgi kõrgliigaklubis Trabzonspor.

2021. aasta juulis läks Afobe Stoke Cityst laenule Millwalli. Hooajal 2021/22 tegi ta kuue aasta jooksul oma kõige edukama hooaja, kui lõi Inglismaa esiliigas 12 väravat. 2022. aasta juunis sõlmis ta Millwalliga püsiva lepingu.

Aastatel 2008–2013 mängis Afobe Inglismaa noortekoondistes. 2010. aastal tuli ta Inglismaa 17-aastaste koondisega Euroopa omavanuste meistriks. Aastatel 2017–2018 mängis ta kuuel korral Kongo Demokraatliku Vabariigi jalgpallikoondises ning lõi ainsa värava 5. juunil 2017 sõprusmängus Botswana vastu.

## Saavutused
;Wolverhampton Wanderers
*EFL Championship: 2017–18
;Trabzonspor
*Türgi superkarikas: 2020
;England U17
*Euroopa kuni 17-aastaste meister: 2010

## Viited

## Välislingid
Ķītas

**Ķītas** on küla (*mazciems*) Lätis Limbaži piirkonnas Umurga vallas.

Küla asub valla lõunaosas Iesala jõe ääres. Külas asub Ķītase bussipeatus. Ķītas jääb Põhja-Vidzeme biosfääri kaitsealale.

## Viited
Roperbeķi

**Roperbeķi** (ka **Rotenbergi**) on küla (*mazciems*) Lätis Limbaži piirkonnas Umurga vallas.

Küla kujunes endise Roperbeķi mõisa keskuse juurde, mille häärberisse XIX sajandi lõpuaastatel vallakool rajati. Külas asub Rotenbergi bussipeatus.

Roperbeķi asub Brasla jõe kaldal ja Zvejnieki järve lähistel. Asula jääb Põhja-Vidzeme biosfääri kaitsealale. Looduskaitse all on nimetu pärn ja Roperbeķi mõisa tamm ümbermõõduga 5 meetrit.

Aastal 2007 oli külas 10 elanikku.

## Viited
Oliņi

**Oliņi** (nõukogude perioodil **Augstroze**) on küla (*mazciems*) Lätis Limbaži piirkonnas Umurga vallas. Külas asub Oliņi bussipeatus.

Oliņis asus Augstroze vallamaja.

Asula jääb Põhja-Vidzeme biosfääri kaitsealale. Aastal 2007 oli külas 30 elanikku.

## Viited
Veronese roheline (värvus)

**Veronese roheline** (prantsuse keeles *Vert Veronese*, inglise keeles *Veronese Green*) on maalikunstnik Paolo Veronese järgi antud väljamõeldud värvinimetus, mis tähistab heledapoolset külma rohelist värvitooni, sarnast smaragd- või mündirohelisega.

## Variatsioonid
Eri tootjad on andnud välja õlivärve selles toonis, näiteks LeFranc&Bourgeois  (ftalotsüaniinrohelise ja tsinkvalge segu), Royal Talens - Rembrandti seeria  (ftalotsüaniinrohelise, bensimidasoolkollase ja titaanvalge segu), Leroux Couleurs  (koobaltaluminaatspinellsinise, heleda koobaltrohelise ja titaanvalge segu) ja Sennelier  (titaanvalge, ftalotsüaniinrohelise ja bensimidasoolkollase segu).

## Viited

## Välislingid
*  J. Bindé. La recette perdue du vert Véronèse. - Beaux Arts, 2 avril 2021
Piķi

**Piķi** on küla (*mazciems*) Lätis Limbaži piirkonnas Umurga vallas.

Küla asub valla põhjaosas ja jääb Riiast 92 kilomeetri kaugusele. Asula jääb Põhja-Vidzeme biosfääri kaitsealale. Külas kasvavad Piķi mets-õunapuu ja Dzidrupjise tamm on looduskaitse all.

Aastal 2007 oli külas 10 elanikku.

## Viited
Iesalkāja

**Iesalkāja** (ka **Iesalkājas**) on küla (*mazciems*) Lätis Limbaži piirkonnas Umurga vallas.

Küla asub valla põhjaosas Iesala jõe kaldal. Külas asub Iesalkāja bussipeatus. 

Asula jääb Põhja-Vidzeme biosfääri kaitsealale. Looduskaitse all on Lejasiesalkājase pajud.

## Viited
Sandhursti Kuninglik Sõjaväeakadeemia

**Sandhursti Kuninglik Sõjaväeakadeemia** (inglise keeles *Royal Military Academy Sandhurst*) on sõjaväekõrgkool Suurbritannias Sandhurstis.
Ј

**Ј** (**ј**) on kirillitsa täht, mis on kasutusel serbia, makedoonia, Kildini saami  ja altai keele kirjutamisel. 

Makedoonia tähestikus on see 12. täht ja seda kasutatakse palataalse poolvokaali /j/ märkimiseks. 

See langeb kujult kokku ladina tähega J.
Sillaots

**Sillaots** on eesti perekonnanimi. 

2022. aasta 1. jaanuari seisuga oli Eestis perekonnanimi Sillaots 308 inimesel (145 mehel ja 163 naisel). Perekonnanimede levikult oli Sillaots meeste puhul 487. ja naiste puhul 458. kohal.

## Nime kandjaid
*Aino Sillaots, eesti kergejõustikutreener ja spordipedagoog (1935–2016)
*Eduard Sillaots, Eesti arhitekt ja sõjaväelane (1909–1938)
*Marta Sillaots, eesti kirjanik ja tõlkija (1887–1969)
*Peet Sillaots, eesti ajaloolane ja muuseumijuht (1920–1996) 
*Tarmo Sillaots, eesti muusik (1976–)
*Tiit Sillaots, eesti looduskaitsetegelane (1947–2015)

## Viited
Sander (perekonnanimi)

**Sander** on perekonnanimi. 

2022. aasta 1. jaanuari seisuga oli Eestis perekonnanimi Sander 432 inimesel (198 mehel ja 234 naisel). Perekonnanimede levikult oli Sander meeste puhul 300. ja naiste puhul 263. kohal.

## Nime kandjaid
*Enel Sander, eesti botaanik-lihhenoloog (1953–) 
*Georg Sander, eesti teatrikunstnik (1923–2016)
*Heldur Sander, eesti loodusgeograaf, dendroloog ja maastikuökoloog (1946–)
*Kristjan Sander, eesti ulmekirjanik (1977-)
*Mart Sander, eesti laulja, näitleja, saatejuht, kirjanik ja dirigent (1967–)
*Otto Sander, saksa näitleja (1941–2013)–
*Ove Sander, eesti vaimulik (1970–) 
*Priit Sander, eesti majandusteadlane (1973–)
*Rein Sander, eesti botaanik ja luuletaja (1945–)

## Viited
Veronese roheline

**Veronese roheline** on maalikunstnik Paolo Veronese auks antud nimetus maalipigmendile, mis võib tähendada üht järgnevaist:
* Vaskatsetoarseniit ehk Schweinfurdi roheline
* Kroomoksiidhüdraatroheline ehk Guignet' roheline ehk viridiaan
* Maaroheline ehk roheline muld (Verona maarohelist peeti parimaks, on ka sarnasus Paolo Veronese nimega)

Algselt tähistas see nimetus sinisest ja kollasest pigmendist saadud värvisegu, mida kasutas oma maalides Paolo Veronese, või maalitehnikat, milles pliivalgega krunditud aluspinnale tehti alusmaaling plii-tinakollase, pliivalge ja vaserohelise seguga, seejärel  kanti selle peale laseeriva kihina vaseresinaat vasesooladest, tärpentinist ja vahast.

## Viited
Serkuļi

**Serkuļi** on küla (*mazciems*) Lätis Limbaži piirkonnas Umurga vallas.

Serkuļis asusid Vainiži vallamaja ja vallakool.

Küla asub valla keskosas. Asula jääb Põhja-Vidzeme biosfääri kaitsealale. Aastal 2007 oli külas 20 elanikku.

## Viited
Mežaciems

**Mežaciems** (vanasti **Limbažu dārzkopis**) on küla (*mazciems*) Lätis Limbaži piirkonnas Umurga vallas.

Küla asub valla lääneosas Limbaži piiril. Külas asub nimetu bussipeatus. Mežaciems jääb Põhja-Vidzeme biosfääri kaitsealale.

## Viited
Limbažu dārzkopis

**Limbažu dārzkopis** on Läti kohanimi:
***Limbažu dārzkopis** on **[[Mežaciems]]**-nimelise asula varasem nimi
*...**Limbažu dārzkopis** on **[[Lidlauka ciems]]**-nimelise asula varasem 
*...**Limbažu dārzkopis** on **[[Dārzciems (Umurga vald)|Dārzciems]]**-nimelise asula varasem nimi
Radziemice

**Radziemice** on küla Poolas Väike-Poola vojevoodkonnas Proszowice maakonnas, Radziemice valla halduskeskus. Radziemice asub Proszowicest ligi 8 km põhjaloodes ja Krakówi kesklinnast umbes 30 km kirdes.

## Viited